Illum il-kantanti li ser ikunu qed jirrappreżentaw lil Malta fil Junior Eurovision Song Contest ser jibdew il-vjaġġ tagħhom lejn Pariġi biex jibdew il-preparamenti għall-kompetizzjoni li ser isseħħ fid-19 ta' Diċembru. Dawn it-tnejn qed jirċievu għadd kbir ta' messaġġi ta' sapport u kuraġġ mill-ħbieb, qraba u l-pubbliku ġenerali. Illum, Trixie omm Ike, qasmet il-messaġġ tagħha dwar din l-esperjenza ġdida ma' binha. Hi tikteb forma ta' ittra lil Ike, "Għażiż ibni Ike, waslet il-ġurnata li tant ilna nistennew. Fi ftit sigħat oħra nkunu fi triqitna għal vjaġġ tal-ħolm ġewwa Pariġi li m'għandix dubju se jkun vjaġġ mimli esperjenzi sbieħ għalik." Hi tassigura lil binha li għalkemm se tkun ġimgħa impenjattiva tassew għalih, hi dejjem ser tkun hemm warajh f'kull pass li jagħmel. Fuq kollox, hi tikteb li "jkun x'ikun ir-riżultat aħna kollha se nibqgħu nħobbukom b'imħabba tal-ġenn" u dan żgur li japplika għas-segwaċi Maltin kollha li ser jibqgħu kburin b'dawn iż-żewġt itfal mimlijin talent. Aħna mit-tim ta' Gwida.mt nawguraw lil Ike u lil Kaya kull risq! Miktub Minn Kantanta, mużiċista u awtriċi. Tikteb lirika dwar esperjenzi personali u dwar suġġetti temporanji. Tħobb titgħallem dwar fenomeni varji u għandha passjoni għall-kitba bl-ilsien Malti. Issib l-hena tagħha f'li ssegwi l-arti u l-ispettaklu f'kull qasam filwaqt li tgħaddi kritika kostruttiva. "Ma Nistax Nemmen Li Ħallejtna.. Tassew Surreali… Ninsabu Xxukkjati..." - Moira Stafrace Ssellem Il-Memorja Ta' Julian Formosa Bil-Filmat: "Qas Naf Min Hu Albano!" - Philippa Fuq Fomm Kulħadd Wara Li Tgħid Li Ma Tafx Min Hu Albano! Bil-Filmat: L-Għarusa Tkanta L-Ave Maria Mal-Wasla Tagħha Fil-Knisja - Mument Emozzjonali! Bil-Filmat: Mument Li Fih Aiken Jiżvela Xi Ħaġa Personali Ser Jibqa' Jissemma Żgur!